Victoria av Tyskland

Victoria av Sachsen-Coburg-Gotha (født prinsesse Victoria Adelaide Mary Louisa av Storbritannia og Irland den 21. november 1840 på Buckingham Palace, London, død 5. august 1901 på Schloss Friedrichshof, Kronberg im Taunus) var keiserinne av Tyskland og dronning av Preussen i 1888. 

Hun var datter og eldste barn av prins Albert av Sachsen-Coburg-Gotha og dronning Victoria av Storbritannia, og gift med Fredrik III av Tyskland. Hun var mor til keiser Vilhelm II. Hun var en svært liberal person, og påvirket sin mann med sine liberale synspunkter. 

Alle breve hun og hennes mor sendte hverandre er bevart, totalt sendte Victoria av Tyskland ca 4.000 brev til sin mor dronning Victoria og dronning Victoria sendte 3.777 brev tilbake. Disse brevene gir godt innsyn i livet ved hoffene. 

Victoria døde i august 1901 i Friedrichshof av kreft, og ble begravet ved siden av sin mann i mausoleet i Friedenskirche i parken i slottsanlegget Sanssouci i Potsdam utenfor Berlin. Begge gravene ble bevart under og etter den andre verdenskrig.

Barn 
Hun fødte åtte barn: 

 Vilhelm (1859–1941), konge av Preussen og tysk keiser, Han fikk 7 barn.
 Charlotte (1860–1919) – gift med Bernhard, hertug av Sachsen-Meiningen. De hadde en datter.
 Heinrich (1862–1929) - gift med prinsesse Irene av Hessen. De fikk tre sønner.
 Sigismund (1864–1866) - døde bare to år gammel
 Viktoria (1866–1929) – gift med Adolf, prins av Schaumburg-Lippe. Ingen barn
 Waldemar (1868–1879) - døde bare 11 år gammel
 Sofia av Preussen (1870–1932) – dronning av Hellas gjennom sitt ekteskap med Konstantin I av Hellas. 6 barn.
 Margarethe (1872–1954) - gift med prins Frederick av Hessen. De fikk 6 sønner.

Referanser

Eksterne lenker 
 Tysk side med slektstavle

Kongelige briter
Kongelige tyskere
Den sorte ørns orden
Huset Sachsen-Coburg-Gotha
Huset Hohenzollern
Personer fra London
Fødsler i 1840
Dødsfall i 1901